Llan sin n watmaten , aqcic d teqcict d igujilen , temmut yemma-tsen , babat-sen iɛawed zwaǧ , yewwi-d tameṭṭut tewɛer , tekreh arrac-nni msakit , yemma-tsen teǧǧa-asen-d tafunast , ttawin-tt kessen seg-s , tameṭṭut n baba-tsen agi teḥqer-iten , ula d lqut ula asen-tettafka ara , nutni tteṭṭḍen s ɣur tfunast-nni , almi tewhem amek si tama ur tetten ara , si tama ur ḍɛifen ara tceggeɛ yelli-s ad ten-tettɛassa , truḥ ɣer tfunast-nni ad teṭṭeḍ tessenɣel-as-d tiṭṭ-is , tuɣal d taderɣalt, teaweḍ teggul almi tezzenz tafunast-nni iɛawen-itt ubucri ,iguijel-nni fɣen seg uxxam , abrid yettak-iten i wayeḍ ur sɛin anda ara qqimen ala di tala i yufan ad qqimen, iceggeɛ-asen-d Ṛebbi taklit ass-ni truḥ-d ad tagem , txebber agellid yusa-d ijmeɛ-iten ɣur-s nettat d gma-s , yuɣal yuɣ-itt mmi-s n ugellid. tbeddel ddunit fell-asen .maca tameṭṭut n babat-sen ur ssemḍet ara tasa-is tetbeɛ-iten-id s axxam-nni tegla-d ccer-is ,tdegger taqcict-nni ɣer lbir, isukkes-it-id urgaz-is , tameṭṭut n baba-s nni tuɣal tedderwec tleḥḥu deg yiberdan, ma d igujilen-nni teḍsa-asen-d ddunit.